
Atklāta konkursa „ Ūdensvada un kanalizācijas tīklu izbūves un pārbūves būvprojektu izstrāde un autoruzraudzība Rēzeknes novadā” 

PROJEKTĒŠANAS UZDEVUMS

Objektu adreses: 
1. Rēzeknes novada Griškānu pagasts, Jaunie Čači ceļi Nr. 5625 Vipinga - Dreizi  un Nr.5629 Vipinga -Čači    ; 
2. Rēzeknes novada Kaunatas pagasts, Kaunata,
3. Rēzeknes novada Viļānos - Ziedu ielā, Liepu ielā, Skolas ielā, Zvaigžņu ielā, Dzirnavu ielā, Kārklu ielā
4. Rēzeknes novada Sakstagala pagasts, Sakstagals, 
Centrālā iela posmā no Kalna ielas līdz Zemnieku ielai; Zemnieku iela posmā no Centrālās ielas līdz valsts vietējam autoceļam V552; Stacijas iela posmā no valsts vietējā autoceļa V552 līdz dzelzsceļa stacijai.

Būves grupa: II grupa
Būves lietošanas veids:
2222 - Vietējās nozīmes aukstā un karstā ūdens apgādes būves;
2223 - Vietējās nozīmes notekūdeņu cauruļvadi un attīrīšanas būves

Projektēšanas apjoms
· Ūdensvada un kanalizācijas tīklu izbūves un pārbūves būvprojektu izstrādes robežas atbilstoši pievienotajām skicēm
· Projektējamo apjomu sadalījums kārtās ir atkarīgs no tīklu izvietojuma. Pēc topogrāfiskās izpētes un saskaņā ar projektētāja priekšlikumiem, apjomu sadalījumu kārtās optimizē, lai samazinātu ietekmi uz vidi izbūves laikā (piemēram, lai būvdarbi vienā vietā nenotiktu atkārtoti) un prioritāros darbus paredzot pirmajā kārtā.
· Projektēšanas gaitā iespēju robežās (bez šurfēšanas) izpētīt esošo polietilēna ūdensvada cauruļu un trases tehnisko stāvokli trasēs no Centra iela 18 uz augšu; un no “Medalus mājas” līdz ciema robežai un sniegt ieteikumus pasūtītājam par nepieciešamību veikt to pārbūvi vai turpināt esošo cauruļu ekspluatāciju.
· Būvprojekts minimālā sastāvā  stadijā izstrādāt provizorisko būvdarbu tāmi, kas nepieciešama pasūtītājam finansu plānošanai un būvprojekta kārtu apjoma noteikšanai.
· Paredzēt ūdensvada un kanalizācijas pieslēgumus esošajiem infrastruktūras elementiem un dzīvojamām mājām, kā arī perspektīvos pieslēgumus. Visas perspektīvās vietas precizējamas projektēšanas laikā.
· Izpildītājs veic topogrāfiskos uzmērījumus un kur nepieciešams, arī ģeotehnisko izpēti visā esošajā un perspektīvajā projektējamajā tīklu teritorijā
· Pielikumā – skices ar plānoto tīklu teritoriju.
Projektēšana:
· Izstrādāt būvprojektu atbilstoši Latvijas Republikas spēkā esošam būvniecības regulējumam, Latvijas Republikas, Eiropas būvnormatīviem, standartiem un tehniskajiem noteikumiem. Būvprojektā paredzēt konstrukciju ilgizturību ar minimāliem ekspluatācijas izdevumiem. Projektējot būves, ievērot ekonomiskus apsvērumus. Būvprojektam pievienot tāmi un darbu apjomu daļas.
· Būvniecības ieceres  dokumentācijas izstrādes laikā Izpildītājs reizi 3 (trijās) kalendārajās nedēļās organizē Projektēšanas darbu izpildes kontroles sanāksmes (vai retāk, ja Pasūtītājs nosaka citādi), kuras vada būvprojekta vadītājs. Sanāksmēs Izpildītājs informē Pasūtītāju par Projektēšanas darbu izpildes gaitu. Izpildītājs protokolē šīs sanāksmes.
· Projektēšana jāveic atbilstoši aktuāliem LVS, EN un citiem normatīviem, t.sk.:
· Būvniecības likums.
· Vispārīgie būvnoteikumi.
· Autoceļu un ielu būvnoteikumi.
· LBN 005-15 Inženierizpētes noteikumi būvniecībā.
· Noteikumi par Latvijas būvnormatīvu LBN 008-14 Inženiertīklu izvietojums.
· LBN 202-18 Būvniecības ieceres dokumentācijas noformēšana.
· LBN 217-24 Būvkonstrukciju projektēšanas būvnormatīvs.
· LBN 222-15 Ūdensapgādes būves.
· LBN 223-15 Kanalizācijas būves.
· LBN 501-17 Būvizmaksu noteikšanas kārtība.
· Piedāvājuma cenā ir jāņem vērā jebkādi citi projektēšanas darbi, ietverot visus projektēšanas darbus, kuri nav ietverti projektēšanas uzdevumā un/vai ir nepieciešami darbu nodrošināšanai. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi projektēšanas darbi, kas vajadzīgi būvobjekta funkcionēšanai, būvniecībai un pilnīgai nodošanai ekspluatācijā. Nekāda papildus maksa par neuzskaitītiem darbiem netiek atzīta.
· Inženierizpētes veikt atbilstoši LBN 005-15 „Inženierizpētes noteikumi būvniecībā”.
· Materiālu specifikāciju, darbu apjomus un būvdarbu izmaksas noteikt atbilstoši LBN 501-17 „Būvizmaksu noteikšanas kārtība”. Materiālu un darbu apjomu sarakstu sagatavošanā ir jāievēro sekojošais – būvdarbus jāsadala pa atsevišķi mērāmiem un izcenojamiem darbu veidiem, ievērojot darba raksturu, tā, lai paveikto apjomu varētu ērti uzmērīt (novērtēt).
· Ekonomiskajā daļā, būvdarbu apjomu sarakstā un tāmēs bez rakstiskas saskaņošanas ar Pasūtītāju un tehniskā pamatojuma aizliegts izmantot konkrēto ražotāju marku nosaukumus. Izpildītājam ekonomiskā daļā jānorada galvenās materiālu, būvizstrādājumu īpašības (kur nepieciešams ar norādījumiem „ne mazāk kā” vai „ne vairāk kā”).  Būvizstrādājumu/iekārtu gabarīta izmēri jānorada, ņemot vērā to daudzveidību būvizstrādājumu tirgū (ar norādījumiem „gabarīta izmēri robežās no .. līdz .. x no .. līdz ..„), vai ekonomiskā sadaļā šos izmērus vispār nenoradīt. Ekonomiskā sadaļā jāatspoguļo tikai būvizstrādājumu/materiālu/iekārtu funkcionalitātei būtiskos tehniskos parametrus, nosakot piegādājamo preču parametru iespējamās amplitūdas.
· Ievērot Aizsargjoslu likumu.
· Projektējot inženierkomunikācijas, ievērot LBN 008-14 „Inženiertīklu izvietojums” un Rēzeknes novada teritorijas plānojumu, teritorijas izmantošanas un apbūves noteikumus.
· Iespēju robežās tīklus projektēt ielas sarkanajās līnijās.
· Ja tīklus izdodas iznest ārpus privātiem zemes gabaliem, tad paredzēt ēku pievienojuma izbūvi līdz esošam pievienojuma mezglam.
· Paredzēt visu jau esošo abonentu pārslēgumus pie projektējamā tīkla. 
· Ūdensvada pievadiem pirms zemes gabala robežas jāizbūvē pazemes tipa servisa aizbīdni ar pagarinātu kātu un kapi.
· Maģistrālo ūdensvadu atzariem paredzēt servisa aizbīdņus, lai varētu atslēgt līnijas posmu avārijas gadījumā
· Vietās, kur maģistrālos tīklus nav iespējams izbūvēt ielas sarkanajās līnijās,  tie jāsaglabā esošajā inženierkomunikāciju aizsargjoslā.
· Izstrādāt Darbu organizācijas projekts, tajā skaitā satiksmes organizēšanas plāns būvdarbu laikā.
· Ja būvprojekta izstrādātājs uzskata, ka saturu ir lietderīgi papildināt, tad, pamatojoties uz savu profesionālo un praktisko pieredzi, papildina būvprojekta saturu.
· Būvprojekta izstrādātājs piesaista sertificētus speciālistus, kas attiecināmi uz pilnīgu darbu izpildi.
	Būvprojektēšanai nepieciešamie dokumenti un izejmateriāli

	Veic Projektētājs

	Tehniskā modelēšana (t.sk. cauruļvadu diametru noteikšana) 
	Veic Projektētājs

	Ietekmes uz vidi novērtējums
	Nav nepieciešams

	Būvprojekta ekspertīze
	Nav nepieciešama

	Tehniskie noteikumi
	Pieprasa Projektētājs.
 Tehnisko noteikumu izsniedzēji pa objektiem:
1. Jaunie Čači – SIA “Rēzeknes ūdens”
2. Kaunata – Rēzeknes novada Saimnieciskā nodrošinājuma  nodaļa 
3. Viļāni – SIA Rēzeknes novada komunālserviss
4. Sakstagals -  Rēzeknes novada Saimnieciskā nodrošinājuma  nodaļa 

	Provizoriski būvniecības uzsākšanas termiņi
	2027.g.-2030.g.

	Būvprojekta saskaņošana, akceptēšana
	Saskaņā ar spēkā esošo būvniecības regulējumu;
Ar visiem ieinteresētiem inženierkomunikāciju turētajiem, īpašniekiem; 
Ar pieguļošo zemes gabalu īpašniekiem; 
Ar iestādēm, kuras izsniedza tehniskos noteikumos;
Ar Rēzeknes valstpilsētas būvvaldi.

	Būvprojekta eksemplāru skaits
	1 digitālā veidā (pdf, doc, dwg, xls)





Autoruzraudzība

· Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā.
· Būvprojekta izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikā spēkā esošajiem normatīvajiem aktiem.
· Sanāksmju daudzums atbilstoši darba apjomiem. Sanāksmes notiek reizi nedēļā (ja nepieciešams), kā arī pēc Pasūtītāja izsaukuma.
· Izpildītājs apņemas veikt autoruzraudzību no būvprojektā paredzēto būvdarbu uzsākšanas dienas līdz būvdarbu pilnīgai pabeigšanai un objekta pieņemšanai ekspluatācijā. Izpildītājs rēķinās ar iespējamību, ka finansiālu apsvērumu dēļ projekts var tikt realizēts pa kārtām (attiecīgi, autoruzraudzības apmaksa tiek sadalīta atbilstoši projekta realizācijas apjomam).


Šis dokuments ir parakstīts ar drošu elektronisko parakstu un satur laika zīmogu
